da en da nl ca da da de es da da da da da da da da da da da da da da da en da da en da da da da sv da da en da en nb en ca en nb de da da de sv da da nb da de nb da da da da da da da da da da da da nl da en da da es nl da
Ny Halloween-familieserie og børnebog vækker danske sagnvæsner til live | YouSee
Når Halloween-fortællingen ’Felix og Åmanden’ udkommer som roman på Gyldendal den 29. september og som serie hos YouSee den 3. oktober, er det som en del af et samlet underholdningsunivers. Et univers, der på én gang ønsker at underholde og lære de danske børnefamilier noget om en del af den danske kulturarv, der er gået i glemmebogen. Det er forfatteren Kenneth Bøgh Andersen, der står bag historien om Felix og Åmanden, og universet er skabt i et samarbejde mellem YouSee, Gyldendal og Nationalmuseet. Serien er optaget på Nationalmuseet og skriver bl.a. Noah Storm Otto, Esben Dalgaard og Mathilde Norholt på rollelisten, mens Christian Grønvall har instrueret.
Halloween-fortællingen 'Felix og Åmanden' er skabt i et samarbejde mellem YouSee, Gyldendal og Nationalmuseet med et fælles formål om på én gang at underholde og lære børn og unge noget om danske sagnvæsner. Foto: Per Arnesen.
Snart genopliver YouSee, Gyldendal og Nationalmuseet en del af dansk historie, når startskuddet lyder på et fælles halloween-univers om sagnvæsner målrettet de danske børnefamilier. Universet består bl.a. af serien ’Felix og Åmanden’, der handler om den 12-årige Felix og hans klassekammerat Siff, der på en klasseudflugt til Nationalmuseet ender med at blive hvirvlet ind i et spind af mystik, usynligheds-besværgelser og hypnotiserende fløjter. Serien udkommer op til halloween, og hos YouSee håber man, at den kan samle de danske familier om en højtid, der endnu ikke er skabt en tv-tradition om herhjemme.
”Felix og Åmanden er den første familieserie, YouSee producerer, og vi kom hurtigt frem til, at det kunne være spændende at arbejde med at overføre konceptet tv-julekalender til en ny højtid. Halloween er en højtid, vi de senere år har taget til os fra USA, men vi har kendt Allehelgensaften i Danmark i flere hundrede år. Derfor har det også været vigtigt for os, at fortællingen ikke kun bygger på en amerikansk Halloween-tradition, men er baseret på dansk kultur og historie,” fortæller Kim Poul Christensen, mediedirektør i Nuuday.
Se traileren til Felix og Åmanden her.
Et samarbejde mellem YouSee, Nationalmuseet og Gyldendal
Ønsket med samarbejdet har været at skabe et samlet Halloween-univers, der på én gang både kan underholde og lære børn og unge noget om en del af den danske kulturarv om sagnvæsner, der på mange måder er gået i glemmebogen. Mens YouSee altså har produceret serien, har Nationalmuseet bidraget med vigtig historisk rådgivning og lagt lokaler til, ligesom de afholder halloween-aktiviteter under samme tema, og en af Gyldendals bedste og mest populære børne- og ungdomsforfattere, Kenneth Bøgh Andersen, har skrevet både manuskript til tv-serien samt børnebogen ’Felix og Åmanden’.
”Med Felix og Åmanden har Kenneth Bøgh Andersen skabt et univers baseret på de danske gamle sagnvæsner med Åmanden i front, som uden problemer kan måle sig i uhygge med amerikanske Halloween-monstre,” siger Lotte Hjortshøj, forlagschef for Børn og Unge på Gyldendal og fortsætter:
”Samtidig har samarbejdet med Nationalmuseet og YouSee gjort det muligt at arbejde med flere aspekter af Kenneths historie om Felix og Åmanden og få den ud og leve i forskellige formater. Og det er det, vi som forlag er sat i verden for: at hjælpe med at få gode historier ud til børn og unge.”
Hos Nationalmuseet ser direktør Rane Willerslev frem til at bringe de danske sagnvæsner til live.
”Halloween, som vi kender det i dag, er en forholdsvis ny tradition i Danmark. Men det er ikke så længe siden, at vi troede på sagnvæsner, som vi lænede os op ad for at begribe døden, mørket og alt det, vi var bange for. Mange af væsnerne hører vi ikke så meget om længere, og det er en skam, for det er en vigtig del af vores kulturarv. Derfor er Halloween en oplagt lejlighed til at få helhesten, gravsoen, varulven og mange andre ud af gemmerne,” siger Nationalmuseets direktør Rane Willerslev.
Om serien ’Felix og Åmanden’
Historien handler om den 12-årige Felix, der på udflugt til Nationalmuseet med sin 6. klasse ender sammen med klassekammeraten Siff nede i museets kælder. Her finder de et hemmeligt rum fyldt med alskens ting fra de sagnvæsener, man i Danmark engang troede på. Da Felix støder ind i en reol, falder en lille fløjte ned i hans taske uden han ser det. Først da Felix kommer hjem, opdager han fløjten og finder ud af, at han kan hypnotisere folk ved at spille på den - og vækker samtidig Åmanden fra 143 års dvale. Sammen må Felix og Siff prøve at stoppe ham, mens han med hastige skridt kommer nærmere og nærmere. Åmanden vil have sin fløjte tilbage, og så vil han hente 143 af byens borgere, én for hvert år, han ikke har spist et offer.
Serien ’Felix og Åmanden’ får streamingpremiere hos YouSee den 3. oktober, mens bogen af samme navn udkommer hos Gyldendal den 29. september og Nationalmuseets aktiviteter starter fra den 16. oktober
Serien består af seks afsnit af ca. 15-20 min. varighed
Medvirkende: Noah Storm Otto (Felix), Ida Bendix Skelbæk (Siff), Victor Rosendahl Madsen (Tommy), Esben Dalgaard (far), Mathilde Norholt (mor), Jonas Schmidt (Carlo), Arthur Schmidt (Markus), Christina Bech (skolelærer), Wahid Sui (vagt), Vito Skjold Haven (Thorbjørn)
Manuskriptforfatter: Kenneth Bøgh Andersen
Executive producer: Amalie Jensen, Kim Poul Christensen og Keld Reinicke
Produceret af Drive Studios ved producer Tanja Paik
Shaka Loveless har produceret titelsangen til serien ”Øjne i natten” som udgives den 14. oktober, mens seriens score er lavet af komponist Nicklas Schmidt.
Pressekontakt hos YouSee: Celina Petersen Razavi, celra@nuuday.dk, +45 2939 4246
Pressekontakt hos Gyldendal: Karen Strandbygaard, kst@gyldendal.dk, +45 5175 5426
Pressekontakt hos Nationalmuseet: Karen Torp-Pedersen, karen.torp-pedersen@natmus.dk, +45 4120 6096
Halloween-fortællingen 'Felix og Åmanden' er skabt i et samarbejde mellem YouSee, Gyldendal og Nationalmuseet med et fælles formål om på én gang at underholde og lære børn og unge noget om danske sagnvæsner. Foto: Per Arnesen.
'Felix og Åmanden' udkommer som bog på Gyldendal den 29. september. Foto: Per Arnesen.
'Felix og Åmanden' udkommer som serie hos YouSee den 3. oktober. På billedet Noah Storm Otto (Felix) og Ida Bendix Skelbæk (Siff). Foto: Per Arnesen.
YouSee udbyder internet, mobiltelefoni og tv/streaming til mere end 3 mio. danskere. Hver dag forbinder de deres kunder via landets bedste 5G mobilnetværk, ligesom de giver flest danskere de højeste internethastigheder og leverer underholdning via markedets største tv/streaming-univers. YouSee er en del af Nuuday-koncernen.
Læs mere om YouSee på yousee.dk.
Følg pressemeddelelser fra YouSee
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra YouSee
Øgede omkostninger får YouSee til at hæve priserne for 202312.9.2022 12:00:00 CEST | Pressemeddelelse
YouSee hæver priserne for tv-pakker samt for visse bredbånds- og mobilabonnementer pr. 1. januar. Det gør YouSee i en provenuneutral justering, der udelukkende dækker øgede omkostninger til køb af indholdsrettigheder og YouSees netværksleverandør. De enkelte abonnenter vil blive påvirket forskelligt.
YouSee lancerer YouSee Play og giver danskerne maksimal valgfrihed mellem tv-kanaler og streamingtjenester i en verden af uendelig underholdning1.9.2022 10:00:00 CEST | Pressemeddelelse
Udbuddet af underholdning og indhold har aldrig været større og sværere at navigere i. Samtidig ønsker de fleste danske husstande i dag at kombinere traditionelle tv-kanaler med streaming. Derfor lancerer YouSee nu YouSee Play – et nyt underholdningsprodukt, der samler alle de bedste tv-kanaler og førende streamingtjenester ét sted. YouSee Play giver danskerne maksimal valgfrihed til selv at sammensætte og løbende udskifte deres foretrukne indhold, så de kun betaler for det, de har lyst til at se, til en attraktiv pris.
Ny halloween-familieserie fra YouSee er skabt i samarbejde med forfatteren bag Antboy og instruktøren af Tinka og Kongespillet4.5.2022 09:00:00 CEST | Pressemeddelelse
YouSee kaster sig for første gang ud i at producere fiktion for hele familien, når serien ’Felix og Åmanden’ får streamingpremiere op til halloween i år. Seriens univers er udviklet i et samarbejde mellem YouSee, Gyldendal og Nationalmuseet.
Se den nye YouSee Original ‘Frit land’ fra den 11. april17.3.2022 08:15:00 CET | Pressemeddelelse
Det er et barskt og ærligt kig ind i den kriminelle underverden, der bedst beskriver YouSee’s nye original ’Frit land’. I serien følger vi karakteren Nicki og hans rejse op i hierarkiet i den lokale bande på den københavnske Vestegn. På rollelisten står blandt andet Sebastian Bull, Gustav Giese, Christopher Læssø og Alba August, mens Carl Emil Petersen og Anders Trentemøller står for titelsangen i en nyfortolkning af Ulige Numres ’Frit land’.
Musikåret der gik: Kim Larsen er danskernes foretrukne artist25.11.2021 10:53:40 CET | Pressemeddelelse
2021 lakker mod enden, og det betyder, at det er blevet tid til at gøre årets mest streamede sange og kunstnere op. Hos YouSee Musik er Kim Larsen suverænt mest afspillet og således stadig danskernes foretrukne artist.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022